title: Komission täytäntöönpanoasetus (EU) 2020/1822, annettu 2 päivänä joulukuuta 2020, luvan antamisesta kromia sisältävän hiivan (Yarrowia lipolytica) biomassan saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

text:
                  3.12.2020

                  FI

                  Euroopan unionin virallinen lehti

                  L 406/39

         KOMISSION TÄYTÄNTÖÖNPANOASETUS (EU) 2020/1822,
         annettu 2 päivänä joulukuuta 2020,
         luvan antamisesta kromia sisältävän hiivan (Yarrowia lipolytica) biomassan saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Komission täytäntöönpanoasetus (EU) 2017/2470 (2) hyväksyttyjä uuselintarvikkeita koskevan unionin luettelon laatimisesta on annettu asetuksen (EU) 2015/2283 8 artiklan mukaisesti.

                     (3)

                     Komission täytäntöönpanoasetuksella (EU) 2019/760 (3) hyväksyttiin asetuksen (EU) 2015/2283 mukaisesti Yarrowia lipolytica -hiivan biomassan saattaminen markkinoille uuselintarvikkeena käytettäväksi ravintolisissä, sellaisina kuin ne on määritelty Euroopan parlamentin ja neuvoston direktiivissä 2002/46/EY (4), lukuun ottamatta imeväisille ja pikkulapsille tarkoitettuja ravintolisiä.

                     (4)

                     Yritys Skotan SA, jäljempänä ’hakija’, esitti 22 päivänä elokuuta 2018 komissiolle asetuksen (EU) 2015/2283 10 artiklan 1 kohdan mukaisesti hakemuksen kromilla rikastetun Yarrowia lipolytica -hiivan biomassan saattamisesta unionin markkinoille uuselintarvikkeena. Hakija pyysi, että kromilla rikastettua Yarrowia lipolytica -hiivan biomassaa voitaisiin käyttää uuselintarvikkeena ravintolisissä, lukuun ottamatta imeväisille ja pikkulapsille tarkoitettuja ravintolisiä. Hakijan ehdottamat enimmäiskäyttömäärät ovat 3–9-vuotiaille lapsille 2 grammaa päivässä ja nuorille ja aikuisille 4 grammaa päivässä.

                     (5)

                     Komissio kuuli Euroopan elintarviketurvallisuusviranomaista, jäljempänä ’elintarviketurvallisuusviranomainen’, 18 päivänä helmikuuta 2019 asetuksen (EU) 2015/2283 10 artiklan 3 kohdan mukaisesti ja pyysi sitä arvioimaan kromia sisältävän hiivan (Yarrowia lipolytica) biomassan käyttöä uuselintarvikkeena ja antamaan tieteellisen lausunnon.

                     (6)

                     Elintarviketurvallisuusviranomainen antoi 23 päivänä tammikuuta 2020 tieteellisen lausunnon ”Safety of chromium-enriched biomass of Yarrowia lipolytica as a novel food pursuant to Regulation (EU) 2015/2283” (5). Lausunto on asetuksen (EU) 2015/2283 11 artiklan vaatimusten mukainen.

                     (7)

                     Lausunnossaan elintarviketurvallisuusviranomainen totesi, että kromia sisältävä hiivan (Yarrowia lipolytica) biomassa on turvallista ehdotetuissa käyttötarkoituksissa ja ehdotetuilla käyttömäärillä, kun sitä käytetään yli 3-vuotiaalle väestölle tarkoitetuissa ravintolisissä.

                     (8)

                     Elintarviketurvallisuusviranomaisen lausunto antaa riittävät perusteet vahvistaa, että kromia sisältävä hiivan (Yarrowia lipolytica) biomassa on ehdotetuissa käyttöolosuhteissa asetuksen (EU) 2015/2283 12 artiklan 1 kohdan mukainen.

                     (9)

                     Sen vuoksi asetusta (EU) 2017/2470 olisi muutettava.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Sisällytetään tämän asetuksen liitteessä määritelty kromia sisältävä hiivan (Yarrowia lipolytica) biomassa täytäntöönpanoasetuksella (EU) 2017/2470 perustettuun unionin hyväksyttyjen uuselintarvikkeiden luetteloon.

               2.   Edellä olevassa 1 kohdassa tarkoitettuun kohtaan unionin luettelossa lisätään liitteessä vahvistetut käyttöedellytykset ja merkintävaatimukset.

            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä joulukuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Komission täytäntöönpanoasetus (EU) 2019/760, annettu 13 päivänä toukokuuta 2019, luvan antamisesta Yarrowia lipolytica -hiivan biomassan saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (EUVL L 125, 14.5.2019, s. 13).

            (4)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).

            (5)  EFSA Journal 2020;18(3):6005.

            LIITE
            Muutetaan täytäntöönpanoasetuksen (EU) 2017/2470 liite seuraavasti:

                        1)

                        Lisätään taulukkoon 1 (Hyväksytyt uuselintarvikkeet) seuraava kohta:

                                    Hyväksytty uuselintarvike

                                    Uuselintarvikkeen käyttöedellytykset

                                    Merkintöjä koskevat lisävaatimukset

                                    Muut vaatimukset

                                    ”Kromia sisältävä hiivan (Yarrowia lipolytica) biomassa

                                       Määritelty elintarvikeluokka

                                       Enimmäismäärät

                                    Uuselintarvikkeen nimitys sitä sisältävien elintarvikkeiden pakkausmerkinnöissä on ”kromia sisältävä hiivan (Yarrowia lipolytica) biomassa”.
                                    Kromia sisältävää hiivan (Yarrowia lipolytica) biomassaa sisältävien ravintolisien pakkausmerkinnöissä on oltava maininta siitä, että imeväisten ja pikkulasten (alle 3-vuotiaiden) / 3–9-vuotiaiden lasten (*1) ei pitäisi käyttää kyseistä ravintolisää.

                                    Direktiivissä 2002/46/EY määritellyt ravintolisät, lukuun ottamatta imeväisille ja pikkulapsille tarkoitettuja ravintolisiä

                                    2 g/päivä 3–9-vuotiaille lapsille, jolloin kromia saadaan 46 μg päivässä
                                    4 g/päivä vähintään 10-vuotiaille lapsille, jolloin kromia saadaan 92 μg päivässä

                        2)

                        Lisätään taulukkoon 2 (Eritelmät) seuraava kohta:

                                    Hyväksytty uuselintarvike

                                    Eritelmät

                                    ”Kromia sisältävä hiivan (Yarrowia lipolytica) biomassa

                                       Kuvaus/Määritelmä:

                                    Uuselintarvike on Yarrowia lipolytica -hiivan kuivattu ja lämpökäsitelty, kromia sisältävä biomassa.
                                    Uuselintarvike valmistetaan fermentoimalla yhdessä kromikloridin kanssa, minkä jälkeen toteutetaan useita puhdistusvaiheita ja hiivan kuumentamisvaihe sen varmistamiseksi, ettei uuselintarvikkeessa ole elinkelpoisia Yarrowia lipolytica -soluja.

                                       Ominaisuudet/Koostumus:

                                                Kokonaiskromi: 18–23 μg/g

                                                Kromi (VI): < 10 μg/kg (toteamisraja)

                                                Proteiini: 40–50 g/100 g

                                                Ravintokuidut: 24–32 g/100 g

                                                Sokerit: < 2 g/100 g

                                                Rasva: 6–12 g/100 g

                                                Kokonaistuhka: ≤ 15 %

                                                Vesi: ≤ 5 %

                                                Kuiva-ainepitoisuus: ≥ 95 %

                                       Raskasmetallit:

                                                Lyijy: ≤ 3,0 mg/kg

                                                Kadmium: ≤ 1,0 mg/kg

                                                Elohopea: ≤ 0,1 mg/kg

                                       Mikrobiologiset vaatimukset:

                                                Aerobisten mikro-organismien kokonaismäärä: ≤ 5 x 103 PMY/g

                                                Hiivan ja homeen pesäkemäärä yhteensä: ≤ 102 PMY/g

                                                Elinkykyisiä Yarrowia lipolytica –soluja (*2): < 10 PMY/g (toteamisraja)

                                                Koliformiset bakteerit: ≤ 10 CFU/g

                                                   Salmonella spp.: Ei esiinny/25 g

                                                PMY: pesäkkeen muodostavat yksiköt

               (*1)  Depending on the age group the food supplement is intended for.”

               (*2)  Sovelletaan kaikissa lämpökäsittelyvaiheen jälkeisissä vaiheissa sen varmistamiseksi, että elinkykyisiä Yarrowia lipolytica -soluja ei esiinny, ja testataan ensimmäisen kerran välittömästi lämpökäsittelyvaiheen jälkeen. Uuselintarvikkeen pakkaamisen ja/tai varastoinnin aikana on toteutettava toimia elinkykyisten Yarrowia lipolytica -solujen ristikontaminaation ehkäisemiseksi.”


title: Komission täytäntöönpanoasetus (EU) 2020/1823, annettu 2 päivänä joulukuuta 2020, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä annetun Euroopan parlamentin ja neuvoston asetuksen (EY) N:o 1331/2008 täytäntöönpanosta annetun komission asetuksen (EU) N:o 234/2011 muuttamisesta (ETA:n kannalta merkityksellinen teksti)

text:
                  3.12.2020

                  FI

                  Euroopan unionin virallinen lehti

                  L 406/43

         KOMISSION TÄYTÄNTÖÖNPANOASETUS (EU) 2020/1823,
         annettu 2 päivänä joulukuuta 2020,
         elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä annetun Euroopan parlamentin ja neuvoston asetuksen (EY) N:o 1331/2008 täytäntöönpanosta annetun komission asetuksen (EU) N:o 234/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (1) ja erityisesti sen 9 artiklan 1 kohdan,
         sekä katsoo seuraavaa:

                     (1)

                     Asetuksessa (EY) N:o 1331/2008 säädetään menettelystä, jota käytetään päivitettäessä unionissa myytäviksi hyväksyttyjen aineiden luetteloa Euroopan parlamentin ja neuvoston asetuksen (EY) N:o 1333/2008 (2), Euroopan parlamentin ja neuvoston asetuksen (EY) N:o 1332/2008 (3) ja Euroopan parlamentin ja neuvoston asetuksen (EY) N:o 1334/2008 (4), jäljempänä ’alakohtaiset elintarvikesäädökset’, mukaisesti.

                     (2)

                     Komission asetuksessa (EU) N:o 234/2011 (5) vahvistetaan alakohtaisten elintarvikesäädösten mukaisten unionin luetteloiden päivittämistä koskevien hakemusten sisältöä, laadintaa ja esittämistä koskevat säännökset. Kyseisessä asetuksessa säädetään elintarvikelisäaineita, elintarvike-entsyymejä ja elintarvikearomeja koskevien hakemusten asianmukaisuuden tarkastamista koskevista yksityiskohtaisista järjestelyistä sekä Euroopan elintarviketurvallisuusviranomaisen, jäljempänä ’elintarviketurvallisuusviranomainen’, lausunnossa vaadittavien tietojen luonteesta.

                     (3)

                     Euroopan parlamentin ja neuvoston asetuksella (EU) 2019/1381 (6) muutettiin asetusta (EY) N:o 178/2002 (7) ja asetusta (EY) N:o 1331/2008. Näillä muutoksilla pyritään parantamaan EU:n riskinarvioinnin avoimuutta ja kestävyyttä kaikilla elintarvikeketjun aloilla, joilla elintarviketurvallisuusviranomainen tekee tieteellisen riskinarvioinnin, myös elintarvikelisäaineiden, elintarvike-entsyymien ja elintarvikearomien alalla.

                     (4)

                     Elintarvikelisäaineiden, elintarvike-entsyymien ja elintarvikearomien sekä elintarvikkeissa käytettävien ainesosien, joilla on aromaattisia ominaisuuksia, markkinoille saattamisen osalta asetukseen (EY) N:o 178/2002 tehdyillä muutoksilla otettiin käyttöön uusia säännöksiä, jotka koskevat muun muassa seuraavia seikkoja: yleinen neuvonta, jota elintarviketurvallisuusviranomaisen henkilöstö antaa mahdollisen hakijan pyynnöstä ennen hakemuksen toimittamista, sekä velvoite ilmoittaa alan toimijoiden hakemuksen tueksi teettämistä tai tekemistä tutkimuksista ja tämän velvoitteen noudattamatta jättämisen seurauksista. Siinä otettiin myös käyttöön säännöksiä, jotka koskevat kaikkien hakemusten tueksi esitettyjen tieteellisten tietojen, tutkimusten ja muiden tietojen, lukuun ottamatta luottamuksellisia tietoja, julkistamista elintarviketurvallisuusviranomaisen toimesta riskinarviointiprosessin varhaisessa vaiheessa, minkä jälkeen kuullaan kolmansia osapuolia. Muutoksissa vahvistetaan myös erityiset menettelyvaatimukset, jotka koskevat luottamuksellista käsittelyä koskevien pyyntöjen esittämistä ja niiden arviointia elintarviketurvallisuusviranomaisen toimesta hakijan toimittamien tietojen osalta silloin, kun komissio pyytää elintarviketurvallisuusviranomaiselta lausuntoa.

                     (5)

                     Asetuksella (EU) 2019/1381 muutettiin myös asetusta (EY) N:o 1331/2008 sisällyttämällä siihen säännöksiä, joilla varmistetaan yhdenmukaisuus asetuksen (EY) N:o 178/2002 mukautusten kanssa ja otetaan huomioon alakohtaiset erityispiirteet luottamuksellisten tietojen osalta.

                     (6)

                     Kaikkien näiden muutosten laajuus ja soveltaminen huomioon ottaen asetusta (EY) N:o 234/2011 olisi mukautettava, jotta voidaan ottaa huomioon muutokset, jotka koskevat alakohtaisten elintarvikesäädösten mukaisten unionin luetteloiden päivittämistä koskevien hakemusten sisältöä, laadintaa ja esittämistä, hakemusten asianmukaisuuden tarkastamista koskevia järjestelyjä sekä elintarviketurvallisuusviranomaisen lausunnoissa vaadittavia tietoja. Asetuksessa (EY) N:o 234/2011 olisi erityisesti viitattava vakiotiedostomuotoihin ja edellytettävä, että hakemuksissa annetaan tiedot, jotka osoittavat asetuksen (EY) N:o 178/2002 32 b artiklassa säädetyn ilmoitusvelvollisuuden noudattamisen. Lisäksi siinä olisi selvennettävä, että ilmoitusvelvollisuuden noudattamisen arviointi on osa hakemuksen asianmukaisuuden todentamista.

                     (7)

                     Kun lisäksi otetaan huomioon, että elintarviketurvallisuusviranomainen vastaa tutkimustietokannan ylläpitämisestä asetuksen (EY) N:o 178/2002 32 b artiklan mukaisesti, komissiolle olisi myös annettava mahdollisuus kuulla elintarviketurvallisuusviranomaista hakemusten asianmukaisuuden varmentamisen yhteydessä sen varmistamiseksi, että hakemus täyttää kyseisessä artiklassa esitetyt asiaankuuluvat vaatimukset.

                     (8)

                     Jos riskinarvioinnin aikana järjestetään julkisia kuulemisia asetuksen (EY) N:o 178/2002 32 c artiklan 2 kohdan mukaisesti, elintarviketurvallisuusviranomaisen lausuntoon olisi sisällytettävä myös näiden kuulemisten tulokset elintarviketurvallisuusviranomaiselle asetettujen avoimuusvaatimusten mukaisesti.

                     (9)

                     Tätä asetusta olisi sovellettava 27 päivästä maaliskuuta 2021, ja sitä olisi sovellettava kyseisestä päivästä eli asetuksen (EU) 2019/1381 soveltamispäivästä alkaen toimitettuihin hakemuksiin.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Asetuksen (EU) N:o 234/2011 muuttaminen
            Muutetaan asetus (EU) No 234/2011 seuraavasti:

                        1)

                        Muutetaan 2 artikla seuraavasti:

                                    a)

                                    Korvataan 1 kohta seuraavasti:

                                       ”1.   Edellä olevassa 1 artiklassa tarkoitettuun hakemukseen on sisällyttävä seuraavat osat:

                                                   a)

                                                   kirje;

                                                   b)

                                                   tekninen asiakirja-aineisto;

                                                   c)

                                                   yksityiskohtainen tiivistelmä ja julkinen tiivistelmä asiakirja-aineistosta.”

                                    b)

                                    Korvataan 3 kohta seuraavasti:

                                       ”3.   Edellä olevan 1 kohdan b alakohdassa tarkoitettuun tekniseen asiakirja-aineistoon on sisällyttävä

                                                   a)

                                                   4 artiklassa tarkoitetut hallinnolliset tiedot;

                                                   b)

                                                   riskinarviointia varten tarvittavat 5, 6, 8 ja 10 artiklassa tarkoitetut tiedot sekä tiedot, jotka koskevat asetuksen (EY) N:o 178/2002 32 b artiklan mukaista tutkimuksista ilmoittamista; ja

                                                   c)

                                                   riskinhallintaa varten tarvittavat 7, 9 ja 11 artiklassa tarkoitetut tiedot sekä tiedot, jotka koskevat asetuksen (EY) N:o 178/2002 32 b artiklan mukaista tutkimuksista ilmoittamista.”

                                    c)

                                    Korvataan 6 kohta seuraavasti:

                                       ”6.   Edellä olevan 1 kohdan c alakohdassa tarkoitettuun tiivistelmään on sisällyttävä perusteltu lausunto siitä, että tuotteen käyttö on seuraavissa säännöksissä asetettujen edellytysten mukaista:

                                                   a)

                                                   asetuksen (EY) N:o 1332/2008 6 artikla tai

                                                   b)

                                                   asetuksen (EY) N:o 1333/2008 6, 7 ja 8 artikla. tai

                                                   c)

                                                   asetuksen (EY) N:o 1334/2008 4 artikla.

                                             Asiakirja-aineiston julkinen tiivistelmä ei saa sisältää tietoja, joita koskee asetuksen (EY) N:o 1331/2008 12 artiklan ja asetuksen (EY) N:o 178/2002 39 a artiklan mukainen luottamuksellista käsittelyä koskeva pyyntö.”

                        2)

                        Korvataan 3 artiklan 1 kohta seuraavasti:

                           ”1.   Ennen vakiotiedostomuotojen hyväksymistä asetuksen (EY) N:o 178/2002 39 f artiklan mukaisesti hakemus on toimitettava komission käyttöön ottaman sähköisen toimittamisjärjestelmän kautta sähköisessä muodossa, joka mahdollistaa asiakirjojen lataamisen, tulostamisen ja hakemisen. Kun vakiotiedostomuodot on hyväksytty asetuksen (EY) N:o 178/2002 39 f artiklan mukaisesti hakemus on toimitettava komission käyttöön ottaman sähköisen toimittamisjärjestelmän kautta kyseisten vakiotiedostomuotojen mukaisesti. Hakijan on otettava huomioon hakemusten toimittamista koskevat käytännön ohjeet, jotka komissio on asettanut saataville (terveyden ja elintarviketurvallisuuden pääosaston verkkosivut (*1)).

                           (*1)  https://ec.europa.eu/food/safety_en”"

                        3)

                        Muutetaan 4 artikla seuraavasti:

                                    a)

                                    Korvataan m alakohta seuraavasti:

                                                ”m)

                                                jos hakija pyytää asetuksen (EY) N:o 1331/2008 12 artiklan mukaisesti, että tiettyjä osia asiakirja-aineiston tiedoista käsitellään luottamuksellisina, mukaan lukien täydentävät tiedot, luettelo osista, jotka pyydetään käsittelemään luottamuksellisina, ja todennettavat perustelut, joista käy ilmi, miten tällaisten tietojen ilmaiseminen voisi vahingoittaa merkittävästi hakijan etuja;”

                                    b)

                                    Lisätään n alakohta seuraavasti:

                                                ”n)

                                                luettelo hakemuksen tueksi toimitetuista tutkimuksista, mukaan lukien tiedot, jotka osoittavat asetuksen (EY) N:o 178/2002 32 b artiklan noudattamisen.”

                        4)

                        Korvataan 12 artikla seuraavasti:

                           ”12 artikla
                           Menettelyt

                              1.   Hakemuksen saatuaan komissio tarkistaa viipymättä, kuuluuko elintarvikelisäaine, elintarvike-entsyymi tai aromi asiaankuuluvan alakohtaisen elintarvikesäädöksen soveltamisalaan, sisältääkö hakemus kaikki II luvun nojalla vaaditut tiedot ja täyttääkö se asetuksen (EY) N:o 178/2002 32 b artiklassa säädetyt vaatimukset.

                              2.   Komissio voi kuulla elintarviketurvallisuusviranomaista tietojen soveltuvuudesta riskinarviointiin niiden tieteellisten lausuntojen mukaisesti, jotka on annettu aineisiin liittyvien hakemusten arviointia koskevista tietovaatimuksista, sekä siitä, täyttääkö hakemus asetuksen (EY) N:o 178/2002 32 b artiklassa säädetyt vaatimukset. Elintarviketurvallisuusviranomainen toimittaa komissiolle näkemyksensä 30 työpäivän kuluessa.

                              3.   Jos komissio katsoo, että hakemus on asianmukainen, asetuksen (EY) N:o 1331/2008 5 artiklan 1 kohdassa tarkoitettu arviointiaika alkaa siitä päivästä, jona komissio vastaanottaa tämän artiklan 2 kohdassa tarkoitetun elintarviketurvallisuusviranomaisen vastauksen.
                              Asetuksen (EY) N:o 1332/2008 17 artiklan 4 kohdan toisen alakohdan a alakohdan mukaisesti asetuksen (EY) N:o 1331/2008 5 artiklan 1 kohtaa ei kuitenkaan sovelleta, kun on kyse elintarvike-entsyymejä koskevan unionin luettelon vahvistamisesta.

                              4.   Kun on kyse hakemuksesta elintarvikelisäaineita, elintarvike-entsyymejä tai aromeja koskevan unionin luettelon päivittämiseksi, komissio voi pyytää hakijalta lisätietoja hakemuksen asianmukaisuuteen liittyvistä asioista ja ilmoittaa hakijalle ajanjaksosta, jonka kuluessa kyseiset tiedot on toimitettava. Kun on kyse asetuksen (EY) N:o 1332/2008 17 artiklan 2 kohdan mukaisesti toimitettavista hakemuksista, komissio määrittää kyseisen ajanjakson yhdessä hakijan kanssa.

                              5.   Hakemuksen ei katsota olevan asianmukainen, jos

                                          a)

                                          se ei kuulu asiaankuuluvan alakohtaisen elintarvikesäädöksen soveltamisalaan;

                                          b)

                                          se ei sisällä kaikkia II luvun nojalla vaadittuja tietoja;

                                          c)

                                          se ei ole asetuksen (EY) N:o 178/2002 32 b artiklan mukainen tai

                                          d)

                                          elintarviketurvallisuusviranomainen katsoo, että riskinarviointia varten annetut tiedot eivät ole siihen soveltuvia.

                                    Tällaisessa tapauksessa komissio ilmoittaa asiasta hakijalle, jäsenvaltioille ja elintarviketurvallisuusviranomaiselle ja selostaa, mistä syistä hakemuksen ei katsota olevan asianmukainen.

                              6.   Poiketen siitä, mitä 5 kohdassa säädetään, ja sanotun kuitenkaan rajoittamatta asetuksen (EY) N:o 178/2002 32 b artiklan 4 ja 5 kohdan soveltamista, hakemuksen voidaan katsoa olevan asianmukainen, vaikka se ei sisällä kaikkia II luvun nojalla vaadittuja tietoja, edellyttäen, että hakija on toimittanut asianmukaiset perustelut jokaisen puuttuvan tiedon osalta.”

                        5)

                        Lisätään 13 artiklan 1 kohtaan g alakohta seuraavasti:

                                    ”g)

                                    riskinarviointiprosessin aikana asetuksen (EY) N:o 178/2002 32 c artiklan 2 kohdan mukaisesti toteutettujen kuulemisten tulokset.”

                        6)

                        Korvataan liite tämän asetuksen liitteellä.

            2 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 27 päivästä maaliskuuta 2021, ja sitä sovelletaan komissiolle kyseisestä päivästä alkaen toimitettuihin hakemuksiin.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä joulukuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 354, 31.12.2008, s. 1.

            (2)  Euroopan parlamentin ja neuvoston asetus (EY) N:o 1333/2008, annettu 16 päivänä joulukuuta 2008, elintarvikelisäaineista (EUVL L 354, 31.12.2008, s. 16).

            (3)  Euroopan parlamentin ja neuvoston asetus (EY) N:o 1332/2008, annettu 16 päivänä joulukuuta 2008, elintarvike-entsyymeistä sekä neuvoston direktiivin 83/417/ETY, neuvoston asetuksen (EY) N:o 1493/1999, direktiivin 2000/13/EY, neuvoston direktiivin 2001/112/EY ja asetuksen (EY) N:o 258/97 muuttamisesta (EUVL L 354, 31.12.2008, s. 7).

            (4)  Euroopan parlamentin ja neuvoston asetus (EY) N:o 1334/2008, annettu 16 päivänä joulukuuta 2008, elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta (EUVL L 354, 31.12.2008, s. 34).

            (5)  Komission asetus (EU) N:o 234/2011, annettu 10 päivänä maaliskuuta 2011, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä annetun Euroopan parlamentin ja neuvoston asetuksen (EY) N:o 1331/2008 täytäntöönpanosta (EUVL L 64, 11.3.2011, s. 15).

            (6)  Euroopan parlamentin ja neuvoston asetus (EU) 2019/1381, annettu 20 päivänä kesäkuuta 2019, elintarvikeketjuun sovellettavan EU:n riskinarvioinnin avoimuudesta ja kestävyydestä sekä asetusten (EY) N:o 178/2002, (EY) N:o 1829/2003, (EY) N:o 1831/2003, (EY) N:o 2065/2003, (EY) N:o 1935/2004, (EY) N:o 1331/2008, (EY) N:o 1107/2009 ja (EU) 2015/2283 sekä direktiivin 2001/18/EY muuttamisesta (EUVL L 231, 6.9.2019, s. 1).

            (7)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

            LIITE

                     ”LIITE

                        ELINTARVIKELISÄAINEIDEN HYVÄKSYNTÄÄ KOSKEVAAN HAKEMUKSEEN LIITETTÄVÄN KIRJEEN MALLI

                     EUROOPAN KOMISSIO
                     Pääosasto
                     Linja
                     Yksikkö
                     Päivämäärä: …

                                 Asia:

                                    Asetuksen (EY) N:o 1331/2008 mukainen elintarvikelisäaineen hyväksyntää koskeva hakemus

                                 ☐

                                 Uuden elintarvikelisäaineen hyväksyntää koskeva hakemus

                                 ☐

                                 Jo hyväksytyn elintarvikelisäaineen käyttöedellytysten muuttamista koskeva hakemus

                                 ☐

                                 Jo hyväksytyn elintarvikelisäaineen eritelmien muuttamista koskeva hakemus

                           (Merkitään selvästi rastittamalla yksi ruuduista)
                     Hakija/hakijat ja/tai sen/niiden edustaja/edustajat Euroopan unionissa
                     (nimi ja osoite)
                     …
                     …
                     …
                     jättää/jättävät tämän elintarvikelisäaineen/elintarvikelisäaineiden hyväksyntää koskevan hakemuksen
                     Elintarvikelisäaineen nimi:
                     …
                     ELINCS- tai Einecs-numero (jos annettu):
                     CAS-numero (jos annettu):
                     Elintarvikelisäaineiden toiminnallinen luokka / toiminnalliset luokat (*1):
                     (luettelo)
                     …
                     Elintarvikeluokat ja esitetyt määrät:

                                 Elintarvikeluokka

                                 Tavanomainen käyttömäärä

                                 Ehdotettu enimmäiskäyttömäärä

                           Kunnioittavasti
                     Allekirjoitus: …
                     Liitteet:

                                 ☐

                                 Täydellinen asiakirja-aineisto

                                 ☐

                                 Julkinen tiivistelmä asiakirja-aineistosta (ei-luottamuksellinen)

                                 ☐

                                 Yksityiskohtainen tiivistelmä asiakirja-aineistosta

                                 ☐

                                 Luettelo asiakirja-aineiston osista, jotka pyydetään käsittelemään luottamuksellisina, sekä todennettavat perustelut, joista käy ilmi, miten tällaisten tietojen ilmaiseminen voisi vahingoittaa merkittävästi hakijan etuja

                                 ☐

                                 Luettelo tutkimuksista sekä kaikki tiedot, jotka koskevat tutkimuksista ilmoittamista asetuksen (EY) N:o 178/2002 32 b artiklan mukaisesti

                                 ☐

                                 Jäljennös hakijoiden hallinnollisista tiedoista

                        ELINTARVIKE-ENTSYYMIEN HYVÄKSYNTÄÄ KOSKEVAAN HAKEMUKSEEN LIITETTÄVÄN KIRJEEN MALLI

                     EUROOPAN KOMISSIO
                     Pääosasto
                     Linja
                     Yksikkö
                     Päivämäärä: …

                                 Asia:

                                    Asetuksen (EY) N:o 1331/2008 mukainen elintarvike-entsyymin hyväksyntää koskeva hakemus

                                 ☐

                                 Uuden elintarvike-entsyymin hyväksyntää koskeva hakemus

                                 ☐

                                 Jo hyväksytyn elintarvike-entsyymin käyttöedellytysten muuttamista koskeva hakemus

                                 ☐

                                 Jo hyväksytyn elintarvike-entsyymin eritelmien muuttamista koskeva hakemus

                           (Merkitään selvästi rastittamalla yksi ruuduista)
                     Hakija/hakijat ja/tai sen/niiden edustaja/edustajat Euroopan unionissa
                     (nimi ja osoite)
                     …
                     …
                     jättää/jättävät tämän elintarvike-entsyymin/elintarvike-entsyymien hyväksyntää koskevan hakemuksen
                     Elintarvike-entsyymin nimi:
                     …
                     Kansainvälisen biokemian ja molekyylibiologian liiton (IUBMB) entsyymiluokituksen Enzyme Commission -numero:
                     Raaka-aine:
                     …
                     …

                                 Nimi

                                 Eritelmät

                                 Elintarvikkeet

                                 Käyttöedellytykset

                                 Elintarvike-entsyymin myyntiä lopullisille kuluttajille koskevat rajoitukset

                                 Elintarvikkeiden pakkausmerkintöjä koskevat erityiset vaatimukset

                           Kunnioittavasti
                     Allekirjoitus: …
                     Liitteet:

                                 ☐

                                 Täydellinen asiakirja-aineisto

                                 ☐

                                 Julkinen tiivistelmä asiakirja-aineistosta (ei-luottamuksellinen)

                                 ☐

                                 Yksityiskohtainen tiivistelmä asiakirja-aineistosta

                                 ☐

                                 Luettelo asiakirja-aineiston osista, jotka pyydetään käsittelemään luottamuksellisina, sekä todennettavat perustelut, joista käy ilmi, miten tällaisten tietojen ilmaiseminen voisi vahingoittaa merkittävästi hakijan etuja

                                 ☐

                                 Luettelo tutkimuksista sekä kaikki tiedot, jotka koskevat tutkimuksista ilmoittamista asetuksen (EY) N:o 178/2002 32 b artiklan mukaisesti

                                 ☐

                                 Jäljennös hakijan hallinnollisista tiedoista

                        ELINTARVIKEAROMIEN HYVÄKSYNTÄÄ KOSKEVAAN HAKEMUKSEEN LIITETTÄVÄN KIRJEEN MALLI

                     EUROOPAN KOMISSIO
                     Pääosasto
                     Linja
                     Yksikkö
                     Päivämäärä: …

                                 Asia:

                                    Asetuksen (EY) N:o 1331/2008 mukainen elintarvikearomin hyväksyntää koskeva hakemus

                                 ☐

                                 Uuden aromiaineen hyväksyntää koskeva hakemus

                                 ☐

                                 Uuden aromivalmisteen hyväksyntää koskeva hakemus

                                 ☐

                                 Aromin uuden lähtöaineen hyväksyntää koskeva hakemus

                                 ☐

                                 Uuden paistoaromin hyväksyntää koskeva hakemus

                                 ☐

                                 Muun uuden aromin hyväksyntää koskeva hakemus

                                 ☐

                                 Uuden raaka-aineen hyväksyntää koskeva hakemus

                                 ☐

                                 Jo hyväksytyn elintarvikearomin käyttöedellytysten muuttamista koskeva hakemus

                                 ☐

                                 Jo hyväksytyn elintarvikearomin eritelmien muuttamista koskeva hakemus

                           (Merkitään selvästi rastittamalla yksi ruuduista)
                     Hakija/hakijat ja/tai sen/niiden edustaja/edustajat Euroopan unionissa
                     (nimi ja osoite)
                     …
                     …
                     jättää/jättävät tämän elintarvikearomin/elintarvikearomien hyväksyntää koskevan hakemuksen
                     Aromin tai raaka-aineen nimi:
                     …
                     FL-, CAS-, JECFA-, CoE-numero (jos annettu):
                     Aromin aistinvaraiset ominaisuudet:
                     …
                     Elintarvikeluokat ja esitetyt määrät:

                                 Elintarvikeluokka

                                 Tavanomainen käyttömäärä

                                 Ehdotettu enimmäiskäyttömäärä

                           Kunnioittavasti
                     Allekirjoitus: …
                     Liitteet:

                                 ☐

                                 Täydellinen asiakirja-aineisto

                                 ☐

                                 Julkinen tiivistelmä asiakirja-aineistosta (ei-luottamuksellinen)

                                 ☐

                                 Yksityiskohtainen tiivistelmä asiakirja-aineistosta

                                 ☐

                                 Luettelo asiakirja-aineiston osista, jotka pyydetään käsittelemään luottamuksellisina, sekä todennettavat perustelut, joista käy ilmi, miten tällaisten tietojen ilmaiseminen voisi vahingoittaa merkittävästi hakijan etuja

                                 ☐

                                 Luettelo tutkimuksista sekä kaikki tiedot, jotka koskevat tutkimuksista ilmoittamista asetuksen (EY) N:o 178/2002 32 b artiklan mukaisesti

                                 ☐

                                 Jäljennös hakijoiden hallinnollisista tiedoista

               ”

               (*1)  Elintarvikkeissa esiintyvien elintarvikelisäaineiden sekä elintarvikelisäaineissa ja elintarvike-entsyymeissä esiintyvien elintarvikelisäaineiden lisäaineryhmät on lueteltu asetuksen (EY) N:o 1333/2008 liitteessä I. Jos lisäaine ei kuulu mihinkään mainituista ryhmistä, voidaan ehdottaa uutta lisäaineryhmän nimeä ja määritelmää.


title: Komission täytäntöönpanoasetus (EU) 2020/1824, annettu 2 päivänä joulukuuta 2020, kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti annetun täytäntöönpanoasetuksen (EU) 2017/2468 muuttamisesta (ETA:n kannalta merkityksellinen teksti)

text:
                  3.12.2020

                  FI

                  Euroopan unionin virallinen lehti

                  L 406/51

         KOMISSION TÄYTÄNTÖÖNPANOASETUS (EU) 2020/1824,
         annettu 2 päivänä joulukuuta 2020,
         kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti annetun täytäntöönpanoasetuksen (EU) 2017/2468 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 (1) muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 ja erityisesti sen 20 artiklan ja 35 artiklan 3 kohdan,
         sekä katsoo seuraavaa:

                     (1)

                     Asetuksessa (EU) 2015/2283 vahvistetaan uuselintarvikkeiden markkinoille saattamista ja käyttöä koskevat säännöt unionissa.

                     (2)

                     Komission täytäntöönpanoasetuksessa (EU) 2017/2468 (2) vahvistetaan kolmansista maista tulevia perinteisiä elintarvikkeita koskevat hallinnolliset ja tieteelliset vaatimukset.

                     (3)

                     Euroopan parlamentin ja neuvoston asetuksella (EU) 2019/1381 (3) muutettiin Euroopan parlamentin ja neuvoston asetusta (EY) N:o 178/2002 (4) ja asetusta (EU) 2015/2283. Näillä muutoksilla pyritään parantamaan EU:n riskinarvioinnin avoimuutta ja kestävyyttä kaikilla elintarvikeketjun aloilla, joilla Euroopan elintarviketurvallisuusviranomainen, jäljempänä ’elintarviketurvallisuusviranomainen’, tekee tieteellisen riskinarvioinnin, myös kolmansista maista peräisin olevien perinteisten elintarvikkeiden alalla.

                     (4)

                     Kolmansista maista peräisin olevien perinteisten elintarvikkeiden markkinoille saattamisen osalta asetukseen (EY) N:o 178/2002 tehdyillä muutoksilla otettiin käyttöön uusia säännöksiä, jotka koskevat muun muassa seuraavia seikkoja: yleinen neuvonta, jota elintarviketurvallisuusviranomaisen henkilöstö antaa mahdollisen hakijan tai ilmoittajan pyynnöstä ennen hakemuksen toimittamista, sekä alan toimijoiden velvoite ilmoittaa hakemuksen tai ilmoituksen tueksi teettämistään tai tekemistään tutkimuksista ja tämän velvoitteen noudattamatta jättämisen seuraukset. Siinä otettiin myös käyttöön säännöksiä, jotka koskevat kaikkien hakemusten tueksi esitettyjen tieteellisten tietojen, tutkimusten ja muiden tietojen, lukuun ottamatta luottamuksellisia tietoja, julkistamista elintarviketurvallisuusviranomaisen toimesta riskinarviointiprosessin varhaisessa vaiheessa, minkä jälkeen kuullaan kolmansia osapuolia. Muutoksissa vahvistetaan myös erityiset menettelyvaatimukset, jotka koskevat luottamuksellista käsittelyä koskevien pyyntöjen esittämistä ja niiden arviointia elintarviketurvallisuusviranomaisen toimesta hakijan toimittamien tietojen osalta silloin, kun komissio pyytää elintarviketurvallisuusviranomaiselta lausuntoa.

                     (5)

                     Asetuksella (EU) 2019/1381 muutettiin myös asetusta (EU) 2015/2283 säätämällä siitä, että elintarviketurvallisuusviranomainen julkistaa ilmoitukset, jossa se esittää asianmukaisesti perusteltuja turvallisuutta koskevia vastalauseita, sekä sisällyttämällä siihen säännöksiä, joilla varmistetaan yhdenmukaisuus asetuksen (EY) N:o 178/2002 muutosten kanssa ottaen huomioon alakohtaiset erityispiirteet luottamuksellisten tietojen osalta.

                     (6)

                     Kaikkien näiden muutosten laajuus ja soveltaminen huomioon ottaen täytäntöönpanoasetusta (EU) N:o 2017/2468 olisi mukautettava, jotta voidaan ottaa huomioon asetuksen (EU) 2015/2283 14 ja 16 artiklassa tarkoitettujen ilmoitusten ja hakemusten sisältö, laadinta ja esittäminen, hakemusten ja ilmoitusten asianmukaisuuden tarkastamista koskevat järjestelyt sekä elintarviketurvallisuusviranomaisen lausunnossa vaaditut tiedot. Täytäntöönpanoasetuksessa (EU) 2017/2468 olisi erityisesti viitattava vakiotiedostomuotoihin ja edellytettävä, että hakemuksissa annetaan tiedot, jotka osoittavat asetuksen (EY) N:o 178/2002 32 b artiklan kohdassa säädetyn ilmoitusvelvollisuuden noudattamisen. Siinä olisi myös selvennettävä, että ilmoitusvelvollisuuden noudattamisen arviointi on osa hakemuksen asianmukaisuuden todentamista.

                     (7)

                     Kun lisäksi otetaan huomioon, että elintarviketurvallisuusviranomainen vastaa tutkimustietokannan ylläpitämisestä asetuksen (EY) N:o 178/2002 32 b artiklan mukaisesti, komissiolle olisi myös annettava mahdollisuus kuulla elintarviketurvallisuusviranomaista ilmoitusten ja hakemusten asianmukaisuuden varmentamisen yhteydessä erityisesti sen varmistamiseksi, että ilmoitus tai hakemus täyttää kyseisessä artiklassa esitetyt asiaankuuluvat vaatimukset.

                     (8)

                     Jos riskinarvioinnin aikana järjestetään julkisia kuulemisia asetuksen (EY) N:o 178/2002 32 c artiklan 2 kohdan mukaisesti, elintarviketurvallisuusviranomaisen lausuntoon olisi sisällytettävä myös näiden kuulemisten tulokset elintarviketurvallisuusviranomaiselle asetettujen avoimuusvaatimusten mukaisesti.

                     (9)

                     Tätä asetusta olisi sovellettava 27 päivästä maaliskuuta 2021, ja sitä olisi sovellettava kyseisestä päivästä eli asetuksen (EU) 2019/1381 soveltamispäivästä alkaen toimitettuihin ilmoituksiin ja hakemuksiin.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutokset täytäntöönpanoasetukseen (EU) 2017/2468
            Muutetaan asetus (EU) 2017/2468 seuraavasti:

                        1)

                        Muutetaan 3 artikla seuraavasti:

                                    a)

                                    Korvataan 1 kohta seuraavasti:

                                       ”1.   Ilmoitukseen on sisällyttävä seuraavat seikat:

                                                   a)

                                                   saatekirje;

                                                   b)

                                                   tekninen asiakirja-aineisto;

                                                   c)

                                                   asiakirja-aineiston tiivistelmä.
                                                   Ennen vakiotiedostomuotojen hyväksymistä asetuksen (EY) N:o 178/2002 39 f artiklan mukaisesti ilmoitus on toimitettava komission käyttöön ottaman sähköisen toimittamisjärjestelmän kautta sähköisessä muodossa, joka mahdollistaa asiakirjojen lataamisen, tulostamisen ja hakemisen. Kun vakiotiedostomuodot on hyväksytty asetuksen (EY) N:o 178/2002 39 f artiklan mukaisesti, ilmoitus on toimitettava komission käyttöön ottaman sähköisen toimittamisjärjestelmän kautta kyseisten vakiotiedostomuotojen mukaisesti.”

                                    b)

                                    Korvataan 5 kohta seuraavasti:

                                       ”5.   Edellä olevan 1 kohdan c alakohdassa tarkoitetussa asiakirja-aineiston tiivistelmässä on toimitettava näyttöä siitä, että kolmannesta maasta peräisin olevan perinteisen elintarvikkeen käyttö täyttää asetuksen (EU) 2015/2283 7 artiklassa säädetyt edellytykset. Asiakirja-aineiston tiivistelmä ei saa sisältää tietoja, joita koskee asetuksen (EU) 2015/2283 23 artiklan ja asetuksen (EY) N:o 178/2002 39 a artiklan mukainen luottamuksellista käsittelyä koskeva pyyntö.”

                        2)

                        Muutetaan 4 artikla seuraavasti:

                                    a)

                                    Korvataan 1 kohta seuraavasti:

                                       ”1.   Hakemukseen on sisällyttävä seuraavat seikat:

                                                   a)

                                                   saatekirje;

                                                   b)

                                                   tekninen asiakirja-aineisto;

                                                   c)

                                                   asiakirja-aineiston tiivistelmä

                                                   d)

                                                   asetuksen (EU) 2015/2283 15 artiklan 2 kohdassa tarkoitetut asianmukaisesti perustellut turvallisuutta koskevat vastalauseet;

                                                   e)

                                                   hakijan vastaus asianmukaisesti perusteltuihin turvallisuutta koskeviin vastalauseisiin.
                                                   Ennen vakiotiedostomuotojen hyväksymistä asetuksen (EY) N:o 178/2002 39 f artiklan mukaisesti hakemus on toimitettava komission käyttöön ottaman sähköisen toimittamisjärjestelmän kautta sähköisessä muodossa, joka mahdollistaa asiakirjojen lataamisen, tulostamisen ja hakemisen. Kun vakiotiedostomuodot on hyväksytty asetuksen (EY) N:o 178/2002 39 f artiklan mukaisesti hakemus on toimitettava komission käyttöön ottaman sähköisen toimittamisjärjestelmän kautta kyseisten vakiotiedostomuotojen mukaisesti.”

                                    b)

                                    Korvataan 5 kohta seuraavasti:

                                       ”5.   Edellä olevan 1 kohdan c alakohdassa tarkoitetussa asiakirja-aineiston tiivistelmässä on toimitettava näyttöä siitä, että kolmannesta maasta peräisin olevan perinteisen elintarvikkeen käyttö täyttää asetuksen (EU) 2015/2283 7 artiklassa säädetyt edellytykset. Asiakirja-aineiston tiivistelmä ei saa sisältää tietoja, joita koskee asetuksen (EU) 2015/2283 23 artiklan ja asetuksen (EY) N:o 178/2002 39 a artiklan mukainen luottamuksellista käsittelyä koskeva pyyntö.”

                        3)

                        Muutetaan 5 artikla seuraavasti:

                                    a)

                                    korvataan e alakohta seuraavasti:

                                                ”e)

                                                jos hakija pyytää asetuksen (EU) 2015/2283 23 artiklan mukaisesti, että tiettyjä osia asiakirja-aineiston tiedoista käsitellään luottamuksellisina, mukaan lukien täydentävät tiedot, luettelo osista, jotka pyydetään käsittelemään luottamuksellisina, ja todennettavissa olevat perustelut, joista käy ilmi, miten tällaisten tietojen ilmaiseminen voisi vahingoittaa merkittävästi hakijan etuja;”

                                    b)

                                    Lisätään f alakohta seuraavasti:

                                                ”f)

                                                luettelo ilmoituksen tai hakemuksen tueksi toimitetuista tutkimuksista, mukaan lukien tiedot, jotka osoittavat asetuksen (EY) N:o 178/2002 32 b artiklan noudattamisen.”

                        4)

                        Korvataan 7 artikla seuraavasti:

                           ”7 artikla
                           Ilmoituksen asianmukaisuuden todentaminen

                              1.   Vastaanotettuaan kolmannesta maasta peräisin olevaa perinteistä elintarviketta koskevan ilmoituksen komissio todentaa viipymättä, kuuluuko se asetuksen (EU) 2015/2283 soveltamisalaan ja täyttääkö se tämän asetuksen 3, 5 ja 6 artiklassa ja asetuksen (EY) N:o 178/2002 32 b artiklassa säädetyt vaatimukset.

                              2.   Komissio voi kuulla jäsenvaltioita ja elintarviketurvallisuusviranomaista siitä, täyttääkö ilmoitus 1 kohdassa tarkoitetut vaatimukset. Jäsenvaltioiden ja elintarviketurvallisuusviranomaisen on toimitettava komissiolle näkemyksensä 30 työpäivän kuluessa.

                              3.   Komissio voi pyytää hakijalta lisätietoja ilmoituksen asianmukaisuuteen liittyvistä asioista ja ilmoittaa hakijalle ajanjaksosta, jonka kuluessa kyseiset tiedot on toimitettava.

                              4.   Poiketen siitä, mitä tämän artiklan 1 kohdassa säädetään ja rajoittamatta asetuksen (EU) 2015/2283 14 artiklan, asetuksen (EY) N:o 178/2002 32 b artiklan 4 ja 5 kohdan soveltamista, ilmoituksen voidaan katsoa olevan asianmukainen, vaikka se ei sisällä kaikkia tämän asetuksen 3, 5 ja 6 artiklan nojalla vaadittuja tietoja, edellyttäen että hakija on toimittanut asianmukaiset perustelut jokaisen puuttuvan seikan osalta.

                              5.   Komissio ilmoittaa hakijalle, jäsenvaltioille ja elintarviketurvallisuusviranomaiselle, katsotaanko ilmoituksen olevan asianmukainen. Jos ilmoituksen ei katsota olevan asianmukainen, komissio ilmoittaa tämän päätelmän syyt.”

                        5)

                        Korvataan 8 artikla seuraavasti:

                           ”8 artikla
                           Hakemuksen asianmukaisuuden todentaminen

                              1.   Vastaanotettuaan kolmannesta maasta peräisin olevaa perinteistä elintarviketta koskevan hakemuksen komissio todentaa viipymättä, täyttääkö se tämän asetuksen 4–6 artiklassa ja asetuksen (EY) 178/2002 32 b artiklassa säädetyt vaatimukset.

                              2.   Komissio voi kuulla elintarviketurvallisuusviranomaista siitä, täyttääkö hakemus 1 kohdassa tarkoitetut vaatimukset. Elintarviketurvallisuusviranomainen toimittaa komissiolle näkemyksensä 30 työpäivän kuluessa.

                              3.   Komissio voi pyytää hakijalta lisätietoja hakemuksen asianmukaisuuteen liittyvistä asioista ja ilmoittaa hakijalle ajanjaksosta, jonka kuluessa kyseiset tiedot on toimitettava.

                              4.   Poiketen siitä, mitä tämän artiklan 1 kohdassa säädetään ja rajoittamatta asetuksen (EU) 2015/2283 16 artiklan ja asetuksen (EY) N:o 178/2002 32 b artiklan 4 ja 5 kohdan soveltamista, hakemuksen voidaan katsoa olevan asianmukainen, vaikka se ei sisällä kaikkia tämän asetuksen 4–6 artiklan nojalla vaadittuja tietoja, edellyttäen että hakija on toimittanut asianmukaiset perustelut jokaisen puuttuvan seikan osalta.

                              5.   Komissio ilmoittaa hakijalle, jäsenvaltioille ja elintarviketurvallisuusviranomaiselle, katsotaanko hakemuksen olevan asianmukainen. Jos hakemuksen ei katsota olevan asianmukainen, komissio ilmoittaa tämän päätelmän syyt.”

                        6)

                        Muutetaan 10 artikla seuraavasti:
                        Lisätään e alakohta seuraavasti:

                                    ”e)

                                    riskinarviointiprosessin aikana asetuksen (EY) N:o 178/2002 32 c artiklan 2 kohdan mukaisesti toteutettujen kuulemisten tulokset.”

                        7)

                        Korvataan liitteet I ja II tämän asetuksen liitteen mukaisesti.

                        8)

                        Poistetaan liite III.

            2 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 27 päivästä maaliskuuta 2021, ja sitä sovelletaan komissiolle kyseisestä päivästä alkaen toimitettuihin ilmoituksiin ja hakemuksiin.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä joulukuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2468, annettu 20 päivänä joulukuuta 2017, kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 55).

            (3)  Euroopan parlamentin ja neuvoston asetus (EU) 2019/1381, annettu 20 päivänä kesäkuuta 2019, elintarvikeketjuun sovellettavan EU:n riskinarvioinnin avoimuudesta ja kestävyydestä sekä asetusten (EY) N:o 178/2002, (EY) N:o 1829/2003, (EY) N:o 1831/2003, (EY) N:o 2065/2003, (EY) N:o 1935/2004, (EY) N:o 1331/2008, (EY) N:o 1107/2009 ja (EU) 2015/2283 sekä direktiivin 2001/18/EY muuttamisesta (EUVL L 231. 6.9.2019, s. 1).

            (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

            LIITE
            Korvataan asetuksen (EU) 2017/2468 liitteet I ja II seuraavasti:

                        1)

                        Korvataan liite I seuraavasti:

                              ”LIITE I

                                 KOLMANNESTA MAASTA PERÄISIN OLEVAA PERINTEISTÄ ELINTARVIKETTA KOSKEVAAN ILMOITUKSEEN LIITETTÄVÄN SAATEKIRJEEN MALLI ASETUKSEN (EU) 2015/2283 14 ARTIKLAN VAATIMUSTEN MUKAISESTI

                              EUROOPAN KOMISSIO
                              Pääosasto
                              Linja
                              Yksikkö
                              Päiväys: ...
                              Asia: Kolmannesta maasta peräisin olevaa perinteistä elintarviketta koskeva ilmoitus asetuksen (EU) 2015/2283 mukaisesti
                              (Merkitään selvästi rastittamalla yksi ruuduista)

                                          ☐

                                          Uuden perinteisen elintarvikkeen hyväksyntää koskeva ilmoitus

                                          ☐

                                          Jo hyväksytyn perinteisen elintarvikkeen käyttöedellytysten lisäämistä, poistamista tai muuttamista koskeva ilmoitus. Lisätkää viite kyseiseen ilmoitukseen.

                                          ☐

                                          Jo hyväksytyn perinteisen elintarvikkeen eritelmien lisäämistä, poistamista tai muuttamista koskeva ilmoitus. Lisätkää viite kyseiseen ilmoitukseen.

                                          ☐

                                          Jo hyväksytyn perinteisen elintarvikkeen lisämerkintävaatimusten lisäämistä, poistamista tai muuttamista koskeva ilmoitus. Lisätkää viite kyseiseen ilmoitukseen.

                                          ☐

                                          Jo hyväksytyn perinteisen elintarvikkeen markkinoille saattamisen jälkeistä seurantaa koskevien vaatimusten lisäämistä, poistamista tai muuttamista koskeva ilmoitus. Lisätkää viite kyseiseen ilmoitukseen.

                                    Hakija/hakijat ja/tai sen/niiden edustaja/edustajat Euroopan unionissa
                              (nimi ja osoite)
                              ...
                              ...
                              ...
                              jättää/jättävät tämän ilmoituksen päivittääkseen uuselintarvikkeita koskevaa EU:n luetteloa.
                              Perinteisen elintarvikkeen tunnistaminen:
                              ...
                              ...
                              Luottamuksellisuus. Ilmoitetaan tarvittaessa, sisältääkö hakemus luottamuksellisia tietoja asetuksen (EU) 2015/2283 23 artiklan mukaisesti:

                                          ☐

                                          Kyllä

                                          ☐

                                          Ei

                                    Elintarvikeryhmät, käyttöedellytykset ja merkintävaatimukset

                                          Elintarvikeryhmä

                                          Erityiset käyttöedellytykset

                                          Erityiset lisämerkintävaatimukset

                                          -

                                    Kunnioittavasti
                              Allekirjoitus …
                              Liitteet:

                                          ☐

                                          Täydellinen tekninen asiakirja-aineisto

                                          ☐

                                          Asiakirja-aineiston tiivistelmä (julkinen)

                                          ☐

                                          Luettelo niistä asiakirja-aineiston osista, joita pyydetään käsittelemään luottamuksellisina, sekä todennettavissa olevat perustelut, joista käy ilmi, miten tällaisten tietojen ilmaiseminen voisi vahingoittaa merkittävästi hakijan etuja

                                          ☐

                                          Jäljennös hakijan hallinnollisista tiedoista

                                          ☐

                                          Luettelo tutkimuksista ja kaikki tiedot, jotka koskevat asetuksen (EY) N:o 178/2002 32 b artiklan mukaista tutkimusten ilmoittamista

                        ”

                        2)

                        Korvataan liite II seuraavasti:

                              ”LIITE II

                                 KOLMANNESTA MAASTA PERÄISIN OLEVAA PERINTEISTÄ ELINTARVIKETTA KOSKEVAAN LUPAHAKEMUKSEEN LIITETTÄVÄN SAATEKIRJEEN MALLI ASETUKSEN (EU) 2015/2283 16 ARTIKLAN VAATIMUSTEN MUKAISESTI

                              EUROOPAN KOMISSIO
                              Pääosasto
                              Linja
                              Yksikkö
                              Päiväys: ...
                              Asia: Kolmannesta maasta peräisin olevan perinteisen elintarvikkeen hyväksymistä koskeva hakemus asetuksen (EU) 2015/2283 16 artiklan mukaisesti
                              Hakija/hakijat ja/tai sen/niiden edustaja/edustajat Euroopan unionissa
                              (nimi ja osoite)
                              ...
                              ...
                              ...
                              jättää/jättävät tämän hakemuksen päivittääkseen uuselintarvikkeita koskevaa EU:n luetteloa.
                              Perinteisen elintarvikkeen tunnistaminen:
                              ...
                              ...
                              Luottamuksellisuus. Ilmoitetaan tarvittaessa, sisältääkö hakemus luottamuksellisia tietoja asetuksen (EU) 2015/2283 23 artiklan mukaisesti:

                                          ☐

                                          Kyllä

                                          ☐

                                          Ei

                                    Elintarvikeryhmät, käyttöedellytykset ja merkintävaatimukset

                                          Elintarvikeryhmä

                                          Erityiset käyttöedellytykset

                                          Erityiset lisämerkintävaatimukset

                                    Kunnioittavasti
                              Allekirjoitus …
                              Liitteet:

                                          ☐

                                          Täydellinen hakemus

                                          ☐

                                          Hakemuksen tiivistelmä (julkinen)

                                          ☐

                                          Luettelo niistä hakemuksen osista, joita pyydetään käsittelemään luottamuksellisina, sekä todennettavissa olevat perustelut, joista käy ilmi, miten tällaisten tietojen ilmaiseminen voisi vahingoittaa merkittävästi hakijan etuja

                                          ☐

                                          Asianmukaisesti perusteltuun turvallisuutta koskevaan vastalauseeseen liittyvät dokumentoidut tiedot

                                          ☐

                                          Jäljennös hakijan hallinnollisista tiedoista

                                          ☐

                                          Luettelo tutkimuksista ja kaikki tiedot, jotka koskevat asetuksen (EY) N:o 178/2002 32 b artiklan mukaista tutkimusten ilmoittamista

                        ”


title: Komission täytäntöönpanoasetus (EU) 2020/1994 annettu 4 päivänä joulukuuta 2020, Kiinan kansantasavallasta peräisin olevan tietyn korroosionkestävän teräksen tuonnissa annetulla täytäntöönpanoasetuksella (EU) 2018/186 käyttöön otetun lopullisen polkumyyntitullin laajentamisesta koskemaan hieman muutetun tietyn korroosionkestävän teräksen tuontia annetun täytäntöönpanoasetuksen (EU) 2020/1156 oikaisemisesta

text:
                  7.12.2020

                  FI

                  Euroopan unionin virallinen lehti

                  L 410/67

         KOMISSION TÄYTÄNTÖÖNPANOASETUS (EU) 2020/1994
         annettu 4 päivänä joulukuuta 2020,
         Kiinan kansantasavallasta peräisin olevan tietyn korroosionkestävän teräksen tuonnissa annetulla täytäntöönpanoasetuksella (EU) 2018/186 käyttöön otetun lopullisen polkumyyntitullin laajentamisesta koskemaan hieman muutetun tietyn korroosionkestävän teräksen tuontia annetun täytäntöönpanoasetuksen (EU) 2020/1156 oikaisemisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 13 artiklan 3 kohdan ja 14 artiklan 1 ja 5 kohdan,
         sekä katsoo seuraavaa:

                     (1)

                     Komissio laajensi komission täytäntöönpanoasetuksella (EU) 2020/1156 (2) Kiinan kansantasavallasta peräisin olevan tietyn korroosionkestävän teräksen tuonnissa käyttöön otetun lopullisen polkumyyntitullin koskemaan Kiinan kansantasavallasta peräisin olevan hieman muutetun tietyn korroosionkestävän teräksen tuontia.

                     (2)

                     Komissio päätteli erityisesti, että alkuperäisessä tutkimuksessa määriteltyjä tarkasteltavana olevaa tuotetta koskevia lopullisia polkumyyntitulleja kierrettiin tuomalla Kiinan kansantasavallasta peräisin olevaa hieman muutettua tuotetta. Tutkimuksessa osoitettiin, että Kiinan kansantasavallan ja unionin välisen kaupan rakenteessa tapahtui muutos, joka johtui käytännöstä, menettelystä tai toiminnasta, jolla ei ole riittävästi muita perusteita tai taloudellisia syitä kuin tullin käyttöön ottaminen. Komissio totesi myös, että tullien korjaavat vaikutukset vaarantuivat samankaltaisen tuotteen hintojen ja/tai määrien osalta. Komissiolla totesi lisäksi, että hieman muutetun tuotteen vienti tapahtui polkumyyntihinnoilla verrattuna aiemmin vahvistettuihin normaaliarvoihin. Näin ollen komissio päätteli asetuksen (EU) 2016/1036, jäljempänä ’perusasetus’, 13 artiklan 1 kohdan mukaisesti, että Kiinan kansantasavallasta peräisin olevan tietyn korroosionkestävän teräksen tuonnissa käyttöön otettu lopullinen polkumyyntitulli olisi laajennettava koskemaan Kiinan kansantasavallasta peräisin olevan hieman muutetun tuotteen tuontia.

                     (3)

                     Näin ollen kyseisen asetuksen 1 artiklan 1 kohdassa todettiin, että komission täytäntöönpanoasetuksella (EU) 2018/186 (3) käyttöön otettu lopullinen polkumyyntitulli laajennetaan koskemaan hieman muutetun tuotteen tuontia. Säännöksessä ei kuitenkaan viitattu nimenomaisesti sovellettavien tullien tasoon.

                     (4)

                     Selkeyden vuoksi ja perusasetuksen 13 artiklan 1 kohdan toisen alakohdan mukaisesti laajennettu tulli on alkuperäisissä toimenpiteissä ”kaikkiin muihin yrityksiin” sovellettava tulli. Perusasetuksen 13 artiklan 1 kohtaan viitattiin jo täytäntöönpanoasetuksen (EU) 2020/1156 johdanto-osan 64 kappaleessa perustana toimenpiteiden laajentamiselle. Perusasetuksen 13 artiklan 1 kohdan toisen alakohdan mukaan komissio voi laajentaa tullit toimenpiteiden kohteena olevan maan osalta käyttöön otettuun jäännöspolkumyyntitulliin asti. Sen vuoksi viittaus tähän säännökseen sekä toimenpiteiden kiertämistä koskevassa tutkimuksessa käytettävissä olevien tietojen perusteella tehdyt päätelmät osoittavat selvästi, että laajennetun tullin olisi oltava täytäntöönpanoasetuksen (EU) 2018/186 1 kohdan 2 alakohdassa vahvistettu ”kaikkia muita yrityksiä” koskeva tulli, joka on 27,9 prosentin suuruinen lopullinen polkumyyntitulli.

                     (5)

                     Lisäksi täytäntöönpanoasetuksen (EU) 2020/1156 1 artiklan 1 kohdassa on joitakin kirjoitusvirheitä, joiden vuoksi tuotteen kuvaus ja laajennetun polkumyyntitullin piiriin kuuluvat CN-koodit ovat epäselviä ja ne olisi korjattava. Tutkimuksen kohteena oleva tuote määriteltiin selkeästi täytäntöönpanoasetuksen (EU) 2020/1156 johdanto-osan 10 ja 11 kappaleessa (verrattuna täytäntöönpanoasetuksessa (EU) 2018/186 määriteltyyn tuotteeseen).

                     (6)

                     Komissio on sen vuoksi päättänyt oikaista täytäntöönpanoasetuksen (EU) 2020/1156 johdanto-osan 64 kappaleen ja 1 artiklan 1 kohdan sovellettavan polkumyyntitullien tason vahvistamiseksi. Kuten täytäntöönpanoasetuksen (EU) 2020/1156 johdanto-osan 65 kappaleessa ja 1 artiklan 4 kohdassa todetaan, polkumyyntitullin edellisessä kappaleessa täsmennetty oikea taso olisi kannettava myös sellaisesta Kiinan kansantasavallasta peräisin olevasta tutkimuksen kohteena olevan tuotteen unioniin tuonnista, joka on komission vireillepanoasetuksen (EU) 2019/1948 (4) nojalla kirjaamisvelvoitteen alaista. Sen vuoksi tällä oikaisulla olisi oltava taannehtiva vaikutus täytäntöönpanoasetuksen (EU) 2020/1156 voimaantulosta (eli 6 päivästä elokuuta 2020), ja siihen kuuluu tullien kantaminen kirjaamisvelvoitteen alaisen tutkimuksen kohteena olevan tuotteen tuonnista.

                     (7)

                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Korvataan täytäntöönpanoasetuksen (EU) 2020/1156 johdanto-osan 64 kappale seuraavasti:

                           ”(64)

                           Kiinasta peräisin olevan tietyn korroosionkestävän teräksen tuontiin sovellettavat polkumyynnin vastaiset toimenpiteet olisi tämän vuoksi perusasetuksen 13 artiklan 1 kohdan mukaisesti laajennettava koskemaan Kiinasta peräisin olevan tutkimuksen kohteena olevan tuotteen tuontia. Perusasetuksen 13 artiklan 1 kohdan toisen alakohdan mukaan laajennettavan toimenpiteen olisi oltava täytäntöönpanoasetuksen (EU) 2018/186 1 artiklan 2 kohdassa ”kaikille muille yrityksille” vahvistettu toimenpide eli vapaasti unionin rajalla tullaamattomana -nettohintaan sovellettava lopullinen 27,9 prosentin suuruinen lopullinen polkumyyntitulli.”

               2.   Korvataan täytäntöönpanoasetuksen (EU) 2020/1156 1 artiklan 1 kohta seuraavasti:

                     2.”1.   Laajennetaan täytäntöönpanoasetuksen (EU) 2018/186 1 artiklan 2 kohdalla Kiinan kansantasavallasta peräisin olevan tietyn korroosionkestävän teräksen tuonnissa käyttöön otettu polkumyynnin vastainen lopullinen tulli, jota sovelletaan ”kaikkiin muihin yrityksiin”, koskemaan seuraavia tuotteita: raudasta tai seosteräksestä tai seostamattomasta teräksestä valmistetut valssatut levyvalmisteet, jotka on pinnoitettu kuumasinkityksellä sinkillä ja/tai alumiinilla ja/tai magnesiumilla, mukaan lukien piiseosteiset, ja passivoitu kemiallisesti ja joilla voi olla myös muu pintakäsittely, kuten öljyäminen tai orgaaninen passivointi, ja jotka sisältävät enintään 0,5 painoprosenttia hiiltä, enintään 1,1 painoprosenttia alumiinia, enintään 0,12 painoprosenttia niobiumia, enintään 0,17 painoprosenttia titaania ja enintään 0,15 painoprosenttia vanadiumia, ja jotka ovat keloina, määrämittaan leikattuina levyinä ja kapeana nauhana ja jotka luokitellaan tällä hetkellä CN-koodeihin ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (Taric-koodit: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093) ja jotka ovat peräisin Kiinan kansantasavallasta.
                     Soveltamisalaan eivät sisälly seuraavat tuotteet:

                                 —

                                 ruostumatonta terästä, piiseosteista sähköteknistä terästä ja pikaterästä olevat tuotteet,

                                 —

                                 ei enempää valmistetut kuin kuumavalssatut tai kylmävalssatut tuotteet.

                                 —

                                 tuote sellaisena kuin se on määritelty täytäntöönpanoasetuksen (EU) 2018/186 1 artiklan 1 kohdassa.”

            2 artikla
            Tämä asetus tulee voimaan taannehtivasti 6 päivästä elokuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä joulukuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 176, 30.6.2016, s. 21.

            (2)  Komission täytäntöönpanoasetus (EU) 2020/1156, annettu 4 päivänä elokuuta 2020, Kiinan kansantasavallasta peräisin olevan tietyn korroosionkestävän teräksen tuonnissa annetulla komission täytäntöönpanoasetuksella (EU) 2018/186 käyttöön otetun lopullisen polkumyyntitullin laajentamisesta koskemaan hieman muutetun tietyn korroosionkestävän teräksen tuontia (EUVL L 255, 5.8.2020, s. 36).

            (3)  Komission täytäntöönpanoasetus (EU) 2018/186, annettu 7 päivänä helmikuuta 2018, lopullisen polkumyyntitullin käyttöönotosta Kiinan kansantasavallasta peräisin olevan tietyn korroosionkestävän teräksen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 34, 8.2.2018, s. 16).

            (4)  Komission täytäntöönpanoasetus (EU) 2019/1948, annettu 25 päivänä marraskuuta 2019, Kiinan kansantasavallasta peräisin olevan tietyn korroosionkestävän teräksen tuonnissa komission täytäntöönpanoasetuksella (EU) 2018/186 käyttöön otettujen polkumyynnin vastaisten toimenpiteiden mahdollista kiertämistä koskevan tutkimuksen vireillepanosta ja tällaisen tuonnin kirjaamisvelvoitteesta (EUVL L 304, 26.11.2019, s. 10).